text: Se krimimesse her på TV SYD+
  22 marts 2015 kl. 07.21
  Vi sender i dag fra klokken 11.00 til 15.00 direkte fra årets krimimesse i Fængslet.
  Krimimessen bliver hvert forår lige inden påske afholdt i Fængslet i Horsens. Horsens Bibliotek er arrangør og har gennem årene samarbejdet med mange danske forlag og boghandlere.
  TV SYD sender live fra messen, hvor vi får besøg af forfattere og møder nogle af dem, der har valgt at lægge vejen forbi messen for at få det seneste nye om krimi-verdenen.
  Krimimessen blev afholdt første gang i 2001, dengang som en temadag om den nordiske kriminalroman. Dengang for 14 år siden kom der ca. 200 gæster og fem nordiske forfattere til messen. I 2012 nåede de for første gang over 5.000 deltagere på Krimimessen, og der deltog ca. 100 forfattere og foredragsholdere.
  I årenes løb har Krimimessen, ud over de nordiske lande, haft besøg fra Tyskland, England, Skotland, Frankrig, Italien, Portugal, USA og Sydafrika.
  